Exqrch/balinese-Komodo-pixelgpt huggingface dataset:
puniki ka UNESCO, dados warisan seni budaya nénten benda. Nika matetujon mangda tarian punika tetep ajeg tur lestari
The Hangover Decade The Hangover Decade inggih punika album musik studio kadadua saking grup musik Indonésia, Superman Is Dead sané karilis ring warsa 2005. Madaging 14 gending miwah kasub madaging gending "Hanya Hari Ini" sané dados gending utama ring album puniki. Pustaka.
András Fekete-Győr András Fekete-Győr (lekad ring Budapest, 13 April 1989) ento politikus Hungaria. Pustaka.
Kalimantan Barat Kalimantan Barat (aksara Bali: ᬓᬮᬶᬫᬦ᭄ᬢᬦ᭄ᬩᬭᬢ᭄, utawi Kalimantan Kauh, ᬓᬮᬶᬫᬦ᭄ᬢᬦ᭄ᬓᭁᬄ, utawi Kalbar) inggih punika silih tunggil propinsi ring Indonèsia sané magenah ring nusa Kalimantan. Ibu kotanyane utawi pusat pamrentahan magenah ring Kota Pontianak. Jimbar wewidangan propinsi Kalimantan Barat inggih punika 147.307,00 km² (7,53% saking jimbar Indonésia). Kalimantan Barat dados propinsi pinih jimbar kapapat ring Indonésia sasampun Papua, Kalimantan Timur miwah Kalimantan Tengah. Ring
Kalimantan Timur miwah Kalimantan Tengah. Ring warsa 2020, akeh krama Kalimantan Barat 5.414.390 diri, mawit kepadatannyane 37 diri/km². Kalimantan Barat mawates darat sareng negara wagian Sarawak, Malaysia. Yadiastun abagian cenik wewidangan Kalimantan Barat dados segara, nanging Kalimantan Barat madué akeh nusa gedé miwah cenik (abagian nenten madué krama) sané kasebar sepanjang Selat Karimata miwah segara Natuna sané mawates sareng wewidangan propinsi Kepulauan Riau. Pustaka.
Macan tekén méng Macan tekén méng inggih punika silih tunggil satua Bali. Daging carita. Kacarita di tengah alasé ada macan makasian tekén méng. I Macan to gedé tur kereng. Nanging ia belog. I Méng ia anak duweg, ento awanané I Macan maguru tekén I Méng. I Macan kajain magenepan, luiré: tingkahé malaib apang tusing tawanga tekén buroné lenan, tingkahé nakep buroh muah liu buin
tingkahé nakep buroh muah liu buin ané lenlenan. Kacarita jani, I Macan suba dueg pesan, sai sai ia tusing kuangan pabuktian. Buroné ané lenlenan suba ngangsan tangar kerana suba tawanga I Macan anak dueg. Sedek dina anu, I Macan masusupan di tengah alasé, lakar ngalih tatadahan. Kerana buroné suba pada tangar, dadi makelo ia masusupan,masih tusing maan apan-apan. Lantas ia makakeneh kené, "Jani melahan
Lantas ia makakeneh kené, "Jani melahan I Méng dogen amah, kerané I dewek suba dueg, tusing ada buin ané patut palajahin tekén ia". Sambilanga ia makeneh keto, lantas ia melaib ngungsi tongosné I Méng. I Méng suba nawang tekén satekan I Macan buka keto, ento awanané ia metagenan lakar malaib. Sesubané I Macan paek, lantas I Méng nyapatin: ""Ihh cai Macan, cai teka uli
""Ihh cai Macan, cai teka uli dija buka kakené gagison pesan”". I Macan tusing mesaut, jag nerojog I Méng. Mara I Méng ukana dakepa,lantas ia malaib tur makecos kepunyan kayuné. I Macan bengong ningalin buat karirihan Mengé buka keto. I Méng lantas ngomong, ""Bah cai Macan, kené pamales cai né tekén Icang”". Mara keto munyin I Mengé ngénggalang I Macan masaut sambilanga nyumbah-nyumbah: ""Ihh
I Macan masaut sambilanga nyumbah-nyumbah: ""Ihh adi Méng, Icang tusing jé makeneh mencanen cai, nanging Icang makeneh negarang kabisan cange”". I Méng lantas masaut: "Icang tusing ja ngugu omong ca i né ento, nah melah-melah sub acai nongos dini, Icang cendekné suud makasihan tekén cai". I Macan buin ngomong: "Ah adi dong da bawakanga kenehé manyama. Cendekné belié ngidih sinampura tekén cai, tu i
ngidih sinampura tekén cai, tu i beli makeneh buin malajahin karirihan cai né ané buka keto". Sambilanga malaib apang bisa makecog lantas menek ka punyan kayuné. I Méng masaut: "Icang tusing ja lakar nyak buin ngajahin cai. Kerané suba tawang cang bli mula corah. Yen karirihan Icangé ané ajahin Icang bli, aluh lakar bli ngamatiang Icang". Nyet keto omongné, nanging I Macan kedeh masih
omongné, nanging I Macan kedeh masih nagih melajahin karirihan I Méngé buka keto. Nanging I Méng tusing pesan nyak ngajahin I Macan. Ento awananné I Macan gedég lantas ia ngomong: ""Nah cai Méng, yen cai sajan tusing nyak ngajahin Icang, tangarin iban cainé, kerana Icang tusing suud-suud lakar mencanen cai. Dija ja cai tepukin Icang tusing buungan cai lakar bencanen Icang. Nyet tusing cai
lakar bencanen Icang. Nyet tusing cai nepukin Icang, tain cai né lakar bencanen, enceh ibané tepuk, enceh ibané lakar bencanen”". Kerana keto omongné I Macan, sai-sai I Méng tangar tekén ibane. Ento awanané, yen I Méng meju wiadin ngenceh sai-sai mengkeb. Pustaka.
Trie Utami Trie Utami Sari utawi kaloktah mawasta Trie Utami utawi Iie (embas Januari 8, 1968 ring Bandung) punika pegending, komposer, miwah pianis Indonésia. duk sané lintang manados pegending ring sekaa Krakatau, dané sareng ring grup Rumpies ring untat warsa 2000. saking campuhan Sunda miwah Jawa. Trie punika putri saking Kolonel (Purn.) Haji Soedjono Atmotenojo miwah Hajjah Soejarni Oesoep. Trie punika putri wungsu saking
Oesoep. Trie punika putri wungsu saking 3 oka. Pustaka.
Hedi Hinzler Hedi Hinzler (embas ring Den Haag 1 Juni 1942) profesor indik tetilikan Asia Kelod-Kangin ring Univérsitas Leiden. Hinzler ngajahin arkeologi, babad, epigrapi, seni balih-balihan, miwah seni kontemporer Asia Tenggara ring Universitas Leiden hingga 2007. Manados penyurat akeh pustaka miwah sasuratan ilmiah antuk kawikanan Asia Kelod-Kangin, Indonésia miwah Bali. Ida dados silih tunggil jadma sané ngawangun Museum Pustaka Lontar sareng Bandésa Dukuh Penaban,
Pustaka Lontar sareng Bandésa Dukuh Penaban, Sugi Lanus, Ida I Dewa Gde Catra, miwah arsitek Ketut Arthana. Pustaka.
Angsa tekén Kerkuak Satua Angsa tekén Kerkuak (aksara Bali: ᬅᬂᬲᬢᭂᬓᬾᬦ᭄ᬓᭂᬃᬓᬸᬯᬓ᭄) inggih punika silih tunggil satua Bali. Daging satua. Ada katuturan satua I Angsa masawitra tekén I Kerkuak. Sadina-dina I Angsa tekén I Kerkuak setata bareng-bareng ngalih amah kema ka tegalé. Sakadi isin guminé "rwa binéda" kaucap ada jelé ada melah patuh tekén solah I Angsa ngajak I Kerkuak matungkas pisan parilaksana nyané. I Angsa
matungkas pisan parilaksana nyané. I Angsa parilaksanannyané polos, jemet tur wicaksana. Maelénan tekén I Kerkuak bikasnyané jelé, demen ngai rusuh tur dayané liu. Sedek dina anu I Angsa paling ngalih amah-amahan sawiréh di Tegalé suba telah amah-amahané. Kema lantas I Angsa ka Tukad Dangin Désa ditu iya nolih liu ada bé. Makeneh lantas I Angsa ngajak I Kerkuak kema ka Tukad Dangin Désa ngalih
kema ka Tukad Dangin Désa ngalih amah-amahan. "Wé kerkuak di Tegalé suba telah amah-amahané!, miwah bareng ajak icang kema ka Tukad Dangin Désa ngalih amah-amahan" kéto munyiné I Angsa. "yé jeg ngepas sajaan, basang icangé suba seduk! mai énggalin kema!" nyaut I Kerkuak. Disubané neked di Tukad Dangin Désa ditu lantas I Kerkuak nolih liu ada bé, pesu lantas daya corah né I Kerkuak
lantas daya corah né I Kerkuak (yén né dum ajak I Angsa sinah lakar bedik icang maan ngamah, krana basang icangé cenik, jeg liunan I Angsa maan ngamah krana awakné gedé liu ngidaang ngamah bé). I Kerkuak lantas nundén I Angsa numanang bé, "Wé cai Angsa yen jani amah béné onyangan sinah buin mani poan sing ada buin ané lakar amah, tumanang béné!!" masaut
ané lakar amah, tumanang béné!!" masaut lantas I Angsa "Yé saja, adi tumbén beneng otak cainé, miwah jani punduhang béné". I Angsa tekén Kerkuak tuun lantas ka Tukadé ngalih bé tur lakar punduhanga. Suba lantas liu maan bé tur suba mapunduh béné, I Angsa ngajak I Kerkuak nyawénin béné baan don kladi. Guminé suba sanja tur ngancan wengi ditu lantas I Kerkuak ngajakin I
ditu lantas I Kerkuak ngajakin I Angsa mulih, "Angsa jani suba nagén peteng miwah mai mulih, mani biin mai!!" kéto munyiné I Kerkuak. Masaut I Angsa, "mai naké jani mulih, mani buin mai". Majalan lantas I Angsa ngajak I Kerkuak mulih, nanging disubané I Angsa neked jumah, I Kerkuak malipetan kema ka Tukad Dangin Désa. Jeg telah kajanga béné ané suba punduhanga, kema lantas
béné ané suba punduhanga, kema lantas abana ka Betén Punyan Puléné. Jeg kedas sing masisa kanti nang abesik béné. Suba lantas semengan teka I Angsa ngalih I Kerkuak lakar ngajak ngalih bé ané punduhanga dibi di Tukad Dangin Désa. Suba neked di Tukad Dangin Désa, makesiab I Angsa jeg don kladi dogen enu, béné telah ilang abesik sing masisa. "yiihhhh kija melaib béné, adi
masisa. "yiihhhh kija melaib béné, adi besik sing ada masisa. Ajaan gumi kali yuga bé suba masawénin bisa ilang plaibang maling" kéto munyiné I Angsa mamedih. Masaut lantas I Kerkuak, "yiihhh ngudiang béné telah ilang, nyén ja ngamah né? bisa ada cicing mai dibi petengné iya mirib ngamah béné onyangan!!". Paling jani I Angsa ngalih amah sawiréh suba telah béné ilang. Nanging I Angsa
telah béné ilang. Nanging I Angsa tusing ja sebet, krana suba nawang apa ané madan karma phala. Jelé parilaksanané jelé masi kapanggih kéto masi yén melah parilaksanané melah masi kapanggih. Jani ané maling maan ngamah bé nah buin mani poan lara sané katemu. Indang-indeng I Angsa paling ngalih amah nanging I Kerkuak betek basangné maan ngamah bé di Betén Punyan Puléné. Kanti betekan basangné
Betén Punyan Puléné. Kanti betekan basangné Kerkuak ngamah, masisa lantas béné. Teka lantas I Cicing gudig nagih ngidih béné I Kerkuak, "Wé kerkuak baang ja icang ngidih béné abedik, basang icangé layah tusing maan ngamah". Masaut I Kerkuak "yé mai-mai néh amah bé icangé! cang suba betekan". Ditu lantas I Cicing gudig ngamah bé, kema lantas I Kerkuak ngalih I Angsa. Suba lantas tepukina
ngalih I Angsa. Suba lantas tepukina I Angsa, orahina lantas I Angsa ajak I Kerkuak ada Cicing ngamah bé "Wé angsa, ditu di Betén Punyan Puléné ada cicing ngamah bé! Mirib ia né ngamah béné ané alih dibi!". Ditu lantas I Kerkuak ajak I Angsa ngintip, jeg saja ada cicing gudig ngamah bé ked tulangné liu ditu. "Saja jeg cicingé to mlaibang béné, nah
jeg cicingé to mlaibang béné, nah depang suba, amah-amahan nak nu dadi alih mirib I Cicing gudig sing ngamah-ngamah telung wai" keto munyiné I Angsa, nu masi pedalem tekén anak lén yadiastun ia pedidi kondén maan ngamah. Liang kenehné I Kerkuak sawiréh ané ngamaling sing ja lén tuah I Kerkuak, nanging I Cicing gudig tuduha ajak I Kerkuak. Ainé suba endag I Angsa ajak
Ainé suba endag I Angsa ajak I Kerkuak lantas ngalih amah-amahan kema ka Tegalné Pan Berag. Suba lantas neked di Tegalné Pan Berag, ditu I Kerkuak ajak I Angsa nolih ada kolam liu misi bé nanging kolamné dalem. Madaya I Kerkuak nundén I Angsa tuun ngalih bé sik kolamné Pan Berag "wé Angsa cai dueg ngelangi kemu tuun juk béné di kolamé!!". Masaut I
juk béné di kolamé!!". Masaut I Angsa "wé kerkuak kolamé né nak ada ané ngelahang, da ngaba bikas jelé nyanan nemu sengsara!, cang sing nyak mamaling!". Ulian layah basangé I Kerkuak jeg kemu lantas ia tuun ka kolamé, konden neked di kolamé sagét sangkét jaring baisné I Kerkuak ulian dengang sing nolih apa-apa. Lantas I Kerkuak mati telah kilit jaring. Nah keto ba upah
kilit jaring. Nah keto ba upah anak demen mabikas jelé tusing ngelah rasa pedalem tekén timpal, loba stata ngenehang déwék pedidi, stata malaksana corah tusing taén ngenehang apa ané lakar bakat yéning malaksana jelé. Pustaka.
Gunung Adeng Gunung Adeng punika gunung merapi sané nénten aktip, ring wewengkon vulkanik Bedugul. Tegehnyané 1.826 méter saking ajeng segara. Gunung puniki rumasuk ring dasa gunung pinih tegeh ring Bali. Cecirén. Gunung pinih tegeh ka-9 sané magenah ring Pulo Bali puniki madué cecirén sané malianan sareng gunung lianan. Ring sisin gunung puniki marupa bet. Végétasi ring madyannyané akéh wénten pepunyanan sané tegeh sareng dedonan
wénten pepunyanan sané tegeh sareng dedonan sane bet pisan. Nika ngawinang wentuknyané sakadi kanopi miwah nutupin genah ring sornyané saking matan ai. Pura. Ring puncak gunung punika wénten tigang pura, inggih punika Pura Pucak Tapak, Pura Anyar, miwah Pura Puncak Bukit Adeng. Pura Pucak Tapak genahnyané ring pinih ajeng, Pura Anyar magehah ring madya, miwah Pura Pucak Bukit Adeng magenah ring pinih sor. Wewengkon
Adeng magenah ring pinih sor. Wewengkon puncaknyané pinaka genah sakral tur nénten katujuang antuk kegiatan pendakian, nanging katujuang antuk pajalan spritual. Pustaka.
Gunung Catur Gunung Catur magenah ring sisi kangin Danu Beratan, manados puncak tegeh saking kepahan gunung purba utawi kaldéra Bedugul, sané meletus ageng ring duk sané lintang. Duur ipun 2.096 méter saking duur segara. Ring wewengkon punika kawéntenang Pura Pucak Mangu, nika mawinan aran liyané gunung puniki Gunung Pucak Mangu. Pustaka.
Gunung Lesung Gunung Lesung punika gunung sané nénten aktip ring wewengkon vulkanik Bedugul, tepat ipun ring sisi kelod Danu Tamblingan. Kawah ring puncak ipun, luwih saking atenga ageng kawah Gunung Agung. Puncak tegeh Gunung Lesung 1.865 méter ring duur segara. Pustaka.
Taluh Mas Satua Taluh Mas (aksara Bali: ᬢᬮᬸᬄᬫᬲ᭄) inggih punika silih tunggil satua Bali. Daging satua. Di désa anu, sawewengkon pajagatan Karang Suung ada koné daa tua ajaka dadua mapisaga. Satondén maan adan daa tua, ajaka dadua mula bungan désa di désané totonan. Sakéwaka, asing ada truna ané ngelah keneh demen tekén silih tunggil I daa tua totonan, makejang koné tusing ada ané enyakina.
makejang koné tusing ada ané enyakina. Buina, I daa tua kaliwat mamalih tekén asing anaké ané ngelah keneh demen tekéning padéwékané. Ento ké lantas makrana sakancan trunané takut buin nganggurin I daa tua kanti kayang ka jani lantas ajaka dadua dadi bungan natah di désané ento, dadi anak truni daa. Yan inargamayang bikas daané maka dadua totonan tan bina kadi peteng kalawan lemah; corah
bina kadi peteng kalawan lemah; corah miwah sadu. Daané ané corah suba uling ilu pesan setata ngaé wicara ané tidong-tidong di pakramané ditu. Ento lantas ia kadanin corah tekén pisagané; ia tusing demen nulungin anak lénan ané nedeng kena kabrebehan, turin misi demen iri ati. Sakéwala, daané ané buin besikan melah pesan koné bikasné, mawinan liu anaké ngorahang ia daa dana, krana demen nulungin
ia daa dana, krana demen nulungin apabuin anak ané tiwas anak ané liu ngelah pagelahan dogén masi tulungina. Gelisang crita, jani ada koné kedis dara ulung di natah paumahan daané ané corah totonan. Darané ento kacritaang kampidné képék tur tangkahné nedeng matatu, mawinan tusing nyidaang makeber. "“Krésék gedébug"", kéto ulungné I dara képék di natah I Daa Corah kabenengan pesan daané ento sedek nyiksik
kabenengan pesan daané ento sedek nyiksik kutu di ambén meténé. Mara tingalina ada kedis dara ulung, ditu nadak sara pedih basangné, kadénna I kedis dara tuun lakar ngéhkéh jijihné ané sedek déngdénga di natahé. Kéto masi ia narka I kedis dara lakar ngrusak entik-entikan ané ada di wewidangan umahné. Wiréh kéto panarkané, laut koné ia nyemak papah nyuh masebit nglantas ngulah I kedis dara
masebit nglantas ngulah I kedis dara uli di natahné. "“Wuuu...uh, sssttt, makeber iba uling dini!”" Kéto pangubatné I Daa Corah. I kedis dara jejeh pesan nepukin I Daa Corah ngaba papah nyuh amun gedéné, ditu ia ngengsehang makeber baan jejehné kaliwat. Yadiapin I kedis dara nyidaang makeber, sakéwala tuara ja joh pesan wiréh kampidné képék tur tangkahné matatu. Mara ngimbang aklenyengan sagétan suba ia
Mara ngimbang aklenyengan sagétan suba ia buin ulung maglebug. Ané jani kacritaang I kedis dara ulung di natah I Daa Danané. "“Méméh, déwa ratu padalem ko I kedis dara, tangkahné matatu, kampidné masi matatu, krana ia képék buka kéné. Nah, jani lakar ubuhin suba apang ia dadi seger"". Kéto kenehné I Daa Dana laut nuduk I kedis dara. Darané ubadina tur disubané was tatuné,
Darané ubadina tur disubané was tatuné, lantas elébina. Ada sawetara a wuku, kedis dara ané elébina baan I Daa Dana buin malipetan ka umahné. Darané totonan buka suba nawang palemahan, tusing paling ia ngalih guungané ané pitung dina liwat, jag laut macelep. Turin lantas koné ia mataluh mas. Kéto critané sabilang wai koné kedis darané ento macelep ka guungané I Daa Dana saha mataluh
guungané I Daa Dana saha mataluh mas. Wiréh kéto wicara ané tepukina baan I Daa Dana, ia kendel pesan koné kenehné maan pangwales emas uli kedis darané ento. Tusing ada a sasih, I Daa Dana kacrita suba ombéh ngelah taluh mas. Ulian taluh masé totonan lantas ia dadi sugih, liu ngelah pagelahan nglebihin kasugihan désané ditu. Gegliduhan I Daa Dana tawanga koné lantas baan
Daa Dana tawanga koné lantas baan I Daa Corah. Ditu dot kenehné nawang awinan I Daa Dana énggal tur nadak sara liu ngelah pagelahan. "“Béh, apa ya ngranaang pisagané énggal ‘san liu ngelah, makejang sarwa barangé ané anyar nyidaang ia meli, dija ya bakatanga pipis"". Kéto kenehné padidi I Daa Corah sambilanga ngalih daya apanga nyidaang nawang unduk panekan kasugihané I Daa Dana. "“O...
panekan kasugihané I Daa Dana. "“O... né I kedis dara ané ngawinang I daa pisagané énggal sugih, nah jani lakar maling gén suba kedis darané I Daa Dana.”" Kéto pamutus keneh I Daa Corah sasubané nawang pangadak I Daa Dana dadi sugih. Ngedas lemah, I Daa Corah kumah I Daa Dana ngintip I kedis dara lakar macelep ka guungané. Sasubané I kedis dara macelep
guungané. Sasubané I kedis dara macelep ka guungané ditu koné ejuka baan I Daa Corah laut abana mulihné. Teked jumahné darané totonan wadahina guungan anyar tur pejanga di jumahan metén, acepané apanga prasida mataluh mas. Nanging, darané tusing nyak mataluh. Kanti makelo I Daa Corah ngantiang, masi koné darané ento tusing nyak mesuang taluh apabuin marupa mas. Ditu pesu pedih basangné tur ia makeneh
pesu pedih basangné tur ia makeneh lakar ngilut baongné I kedis dara. Mara koné ia ngampakang jelanan guungané apa kadén tangkejutné I Daa Corah sawiréh I kedis dara suba masiluman dadi lelipi gedé matendas limolas buina mranén pesan. Ditu I Daa Corah jejeh lantas jerit-jerit ngidih tulungan tekén pisagané. Mara dingeha I Daa Corah jerit-jerit, pisagané teka ada pada ngaba gegitik, panampad, luu, tumbak,
pada ngaba gegitik, panampad, luu, tumbak, miwah kayu bakal anggona ngamatiang lelipiné ento. Teked pisagané jumah, I Daa Corah sagétan suba I kedis dara buin nyuti rupa dadi dedara cara I tunian. Dedarané lantas makeber uli umahné I Daa Corah nyujur alasé wayah. Pisagan I Daa Corahé pada ngon krana nawang kasaktian darané totonan awinan makejang pada takut, dadi orahanga kedis darané totonan betara
dadi orahanga kedis darané totonan betara nyalantara. Uli sekat totonan I Daa Dana nawang kedisné malinga baan I Daa Corah, mawinan Ni Daa Corah kaucap mabikas jelé tekén brayané. Pustaka.
Cédok Cédok silih tunggil prabot sané keanggén ngambil toya msl, ring duk sané lintang melakar saking taru miwah kau, sané mangkin ketah nganggén plastik, menawi cédok taru kantun keanggén ring upakara. Kanikayang masiram nganggén cédok 30% luwih akéh nganggén toya pantaraning nganggén "shower". Pustaka.
Lutung tekén Baduda Satua Lutung tekén Baduda inggih punika silih tunggil satua Bali. Daging satua. Ada koné katuturan satua, I Lutung. Kocap kacerita, I Lutung luas ké tengah alasé sambilanga ngalih amah2an. Menek jurang tuun pangkung joh sawat gumine, konden koné masih I Lutung nepukin amah2an ané jaan. sawiréh sing maan2 amah2an sané jaan, makeneh-keneh koné ye buin, apa ané ngeranayang adi sing ada
apa ané ngeranayang adi sing ada amah2an ané jaan? Ditu koné teka I Baduda. Baduda: "Eh Lutung, apo kepikir ditu betén tiinge? Dini jo negak duur batune!" Lutung: "Eh cai beduda, ngiyeg2 gen cai nah, né waké sedek seduk puk, uli ibi konden maan amah2an ané jaan." Baduda: "beh amah2an pikir cai kanti beregidig keto, apo jo ado keto gen kanggoang mapo yo!" Lutung:
keto gen kanggoang mapo yo!" Lutung: "Mih patuhang awak cai jak waké yo, dugas waké nu di kota nak biaso roti lapis jak stek sampi nawang!" Baduda: "Bo yo keto ngujang cai mai kealase? Sing dempelang naé awak cainé ditu di kota!" Lutung: "Yee… di kota lamun ado punyan kayu gedé, miwah liu amah2an jaan, nyen nawang di alasé liu ado punyan kayu gedé,
alasé liu ado punyan kayu gedé, sing liunang yo ado amah2an jaan." Baduda: "Beh kené bo amun belog ubuhin. Sing tawang cai kayuné di kota telah pagpaga anggona ngaé roti, to bo ané amah cai." Lutung: "Dija ya ado unduk kayu anggona roti, tawah san cai Baduda…!" Baduda: "Kayu anggona saang, saangé tunjela anggona manggang roti, sing beneh waké to!" Lutung: "Beh sing mejalan
waké to!" Lutung: "Beh sing mejalan otak caine, jani nak bo jaman elpiji nawang, boo suud nganggo saang!" Baduda: "Nah amun keto sing bo cocok cai dini di alase, telah dakin guminé banggaang cai… Mani telah alase, ditu maro cai nawang roti saus alpiji." Megedi koné iyo I Baduda, kalahina I Lutung pedidiana betén tiinge. I Lutung laut iya sirep, pas sirep ngipi koné
iya sirep, pas sirep ngipi koné iya. Di pengipian I Lutung metemu ajak dagang tuak. Meli koné iya tuak, bayahina aju kuud, amonto dogen koné satuané bawak, jani suba suud. Pustaka.
I Basang Siap Satua I Basang Siap (aksara Bali: ᬇᬩᬲᬂᬲᬶᬬᬧ᭄) inggih punika silih tunggil satua Bali. Satua puniki wénten ring koleksi Gedong Kirtya nomor 2033 VI b ring Klasifikasi 6 (Weda). yéning saking data lontar karipta ring Griya Pidada, Klungkung pinanggal 27 Séptémber 1940 olih Ida Ayu Ngurah. Daging satua. Ada koné katuturan satua sedek Ida Sang Prabu di Daha kaicalan basang siap mapanggang,
di Daha kaicalan basang siap mapanggang, lantas ida sauh pangandika, baan ida tan minaén tekén praméswariné ngrayunang basang siapé totonan. Sauh pangandikanida, "“Nyen ja ané ngamah basang siapé totonan, apanga ia beling manakan basang siap.”" Gelising crita mobot koné Sri Praméswari, tur suba medal madué oka basang siap. I Basang Siap lantas kapangandikaang ngutang ka tengah alasé. Ada masih parekané ané olas ngaénang kubu
masih parekané ané olas ngaénang kubu cerik abungkul tongos maémbon. Critaang I Mantri di Koripan nyabran-nyabran ida lunga maboros kema, pepes koné ida masayuban di batan kubuné totonan. Nanging sing ida taén ajin tekén ditu ada basang siap. Sedekan ida lunga maburu kema, kasatan pesan ida lantas ida ngandikaang ngalih kuud. Sasampuné usan ngrayunang yéh kuud, lantas clebongkakané kaentungang tur kawarihin, saha pangandika, "“Nyén
kaentungang tur kawarihin, saha pangandika, "“Nyén ja ngamah panyuhé ténénan madak ia apang beling.”" Sasubanné I Mantri mantuk lantas pesu I Basang Siap ngrépé uli tongosné mengkeb, kadéna clebongkakané ento misi yéh kuud lantas isapa. Kasuén-suén I Basang Siap lantas beling, ngelah pianak adiri, bagusé saksat Sanghyang Smara nyalantara. Sai-sai ada widiadari teka uli Kéndran ngupapira anaké cerik. Suud mandusin wiadin moréhin lantas buin
Suud mandusin wiadin moréhin lantas buin makeber ka suargan. Nuju koné I Mantri buin maboros kema, lantas kaaksi ada anak cerik bagus ngon ida, sarwi mapineh, "“Né nyén ngelah panaké, teka soléh tan pabiang, tan paaji ngraga dini dadi moglong.”" Kawelas asih kayunidané, tunggal ida maburu kema, kadampingin katipat abesik-abesik. Critaang nuju koné I Mantri buin maburu sig kubuné totonan, di makiréné mantuk lantas
kubuné totonan, di makiréné mantuk lantas kabekelin anaké cerik ento katipat nanging kagenahang sig lenggatané. Suba I Mantri sah uli kubuné ento, ngeling anaké cerik nagih ajengan. Kangen koné I Basang Siap, ban katipaté ngoyong ba duur. Lantas nyaatang ia ngrépé menék ka lenggatané lakar nyemak katipaté. Saking pituduhing Widi, dadi ia ngléngsot macebug ulung dadi mnusa. Pinah kanti kelih anaké cerik ento, tumbén
kanti kelih anaké cerik ento, tumbén koné I Mantri maburu kema, lantas kacingak anaké cerik suba duur, makesiab ida, mara éling, kasaup tekén I Mantri tur katakénin, "“Ih Cening nyén biang I Déwané?”" Ditu lantas anaké cenik ento matujuang ka batan longan, tongos biangé mengkeb. Mara kaungkabang tekén I Mantri medal lantas I Galuh. Ditu lantas I Galuh nguningayang, "“Inggih titiang sané riin okan
nguningayang, "“Inggih titiang sané riin okan Prabu ring Daha, nanging antuk kaiwangan ajin titiang mawinan titiang salah rupa, mrupa basang siap, raris titiang kakutang mriki. Sué sampun titiang iriki, wau titiang neda toyan kuud jag beling titiang, madué raris pianak puniki i cening. Nuju pianak titiangé seduk panggihin titiang wénten katipat baa duur ring langgatané, nyaratang titiang pacang ngambil, saking tuduhing Hyang, raris titiang
ngambil, saking tuduhing Hyang, raris titiang ulung, malih dados manusa sakadi mangkin. Titiang né mangkin sampun supat, saking pitresnan Beliné ring pianak titiangé puniki.”" I Mantri mara mireng atur I Galuhé kéto lantas kasaup, kairing ka negara ngajak okané. Pustaka.